wickkiey/tamil-wikipedia-chunked huggingface dataset:
# விறலியர்

**விறலியர்** என்பது கூத்தர் என்ற சொல்லின் பெண்பால். மலைபடுகடாம் நூலைக் *கூத்தராற்றுப்படை* என்பர். அதில் விறலியர் தொன்றுதொட்டு வரும் மரபுப்படி முதலில் கடவுளை வாழ்த்திப் பாடி ஆடுவர் எனக் குறிப்பிடப்பட்டுள்ளது.  
விறலி என்பவள் பாண்மகள் எனவும் அழைக்கப்படுகின்றாள்  
விறலியர் இசைக்கருவிகளுடன் செல்வர்.  
பாட்டுப் பாடிப் பண்ணிசைக்கேற்ப ஆடுவர். பாட்டின் பொருள் புலப்படும்படி உடல் உறுப்புகளை அசைத்துக் காட்டுவர். இவர்கள் இவ்வாறு காட்டுவதற்கு ‘விறல்’ என்று பெயர்.
;அகத்திணைப் பாடல்களில் விறலியர்
திருமணம் செய்துகொண்டு வாழும் கற்பு ஒழுக்கத்தில் தலைவன் பரத்தையோடு இருந்துவிட்டு வீடு திரும்பும்போது தலைவி ஊடுவாள். அந்த ஊடலைத் தீர்க்க உதவும் வாயில்களில் விறலியரும் ஒரு சாரார்.
# திருத்திய தமிழ் எழுத்துவடிவம்

**திருத்திய தமிழரிச்சுவடி** அல்லது **சீர்திருத்திய தமிழரிச்சுவடி** என்பது தமிழ் அரிச்சுவடியின் ஏற்படுத்தப்பட்ட மாற்றமாகும்.  
1978இல் தமிழ்நாடு அரசு தற்போதுள்ள தமிழ் அரிச்சுவடியில் சில அசைகளை அரிச்சுவடியை இலகுபடுத்தும் நோக்குடன் திருத்தியது. அதன் நோக்கம் ஆ, ஓ மற்றும் ஐ அசைகளின் ஒரு அளவிற்குட்படாத அசைகளை அளவிற்குட்படுத்துவதாகும். இத்திருத்தங்கள் இந்தியாவிலும் எண்மிய உலகிலுமே பரவியது. ஏனைய பகுதிகளான இலங்கை, சிங்கப்பூர், மலேசியா, மொரிசியசு, இரீயுனியன் மற்றும் தமிழ் பேசும் பகுதிகள் பாரம்பரிய அசைகளையே தொடர்ந்து பாவித்தன.  
மேலும், முன்மொழியப்பட்ட திருத்தங்கள் 15 இல் 13 மட்டுமே வெற்றியளித்தது. முன்மொழியப்பட்ட **அய்** என்பதற்குப் பதில் **ஐ** மற்றும் முன்மொழியப்பட்ட **அவ்** என்பதற்குப் பதில் **ஔ** ஆகியவற்றை மக்கள் தொடர்ந்து பாவித்தனர்
# திருத்திய தமிழ் எழுத்துவடிவம்

## வரலாறு

- திருக்களர் மு. சாமிநாத மாதவராயர் உபாத்தியாயர் எனும் சைவசமய அறிஞரால் 1921 இல் எழுதப்பட்டு திருக்கோட்டூர் மு. சீனிவாச தேவர் என்பவரால் பதிப்பிக்கப்பட்டு 1922 இல் வெளியான நூல் "சைவசமயமும் தமிழ்ப்பாடையும்" இந்த நூலில் தமிழர்கள் அனைவரும் ணா, றா, னா, ணை, ளை, னை என்ற வரிவடிவங்களைப் பயன்படுத்த வேண்டும் என வலியுறுத்தியுள்ளார்.
- 1930 காரைக்குடியில் இருந்து வெளிவந்த குமரன் இதழில் அதன் ஆசிரியர் முருகப்பா ணா, றா, னா, ணை, ளை, னை என்ற வரிவடிவங்களைப் பயன்படுத்தி ஒரு கட்டுரையை வெளியிட்டு வாசகர் கருத்தை வரவேற்றார்.
- 1933 திசம்பர் 23, 24 நாட்களில் சென்னை பச்சையப்பன் கல்லூரியில் நடந்த தமிழன்பர் மாநாட்டில் 15 ஆவது தீர்மானமாக எழுத்துச் சீர்திருத்தத் தீர்மானம் நிறைவேறியது.
- 1933 -இல் தமிழ் வரிவடிவ ஆராய்ச்சி என்ற தலைப்பில் சிங்கப்பூர்த் தமிழ் அறிஞர் சு. சி. சுப்பையா “சிங்கப்பூர் முன்னேற்றம்” இதழில் தொடர் கட்டுரை எழுதினார்.
- 1935 குடியரசு இதழில் பெரியார் எழுத்து என்று குமரன் இதழ் ஆசிரியர் முருகப்பா 1930இல் பயன்படுத்திய மாற்றங்களையும் ஏற்கனவே புழக்கத்தில் இருந்த அய், அவ் ஒலி மாற்றங்களையும் சேர்த்து திருந்திய வரிவடிவத்தைப் புகுத்தித் தொடர்ந்து குடியரசிலும், விடுதலையிலும் பயன்படுத்தினர். (அய், அவ், ணா, றா, னா, ணை, னை, லை, ளை, ணொ, ணோ, னொ, னோ, றொ, றோ)
- 1941 சனவரி 18, 19 நாட்களில் மதுரையில் நடைபெற்ற “தமிழ் இலக்கிய மாநாட்டில்” எழுத்துச் சீர்திருத்தம் பற்றிய தீர்மானம் நிறைவேற்றப்பட்டது.
- 1948 பிப்ரவரி 14, 15 நாட்களில் சென்னையில் நடைபெற்ற “அகிலத் தமிழர் மாநாட்டில்” எழுத்துச் சீர்திருத்தம் பற்றிய தீர்மானம் நிறைவேற்றப்பட்டதுடன் எழுத்துச் சீர்திருத்தக் குழுவும் அமைக்கப்பட்டது.
- 1950 -இல் தி. சு. அவிநாசிலிங்கம் செட்டியார் கல்வி அமைச்சராக இருந்த பொழுது எழுத்துச் சீர்திருத்தக் குழுவை அமைத்தார்.
- உலகத் தமிழ் ஆராய்ச்சிக் கழகத்தின் சார்பில் நடந்த ஒவ்வொரு மாநாட்டிலும் எழுத்துச் சீர்திருத்தம் பற்றிய ஆய்வுக் கட்டுரைகள் இடம் பெற்றன.
- 1975 பிப்ரவரித் திங்களில் தமிழகப் புலவர் குழு உயிர்மெய் உகர ஊகாரம் உட்பட எழுத்துச் சீர்திருத்த ஆய்வுத் தீர்மானம் நிறைவேற்றியது. (இப்பொழுது தமிழகப் புலவர் குழு சீர்திருத்தத்தை எதிர்க்கிறது. குழு உறுப்பினர்களில் எழுத்துச் சீரமைப்பை ஆதரிப்பவர்களும் உள்ளனர்)
- 1977 ஆம் ஆண்டு தி.மு.க தேர்தல் அறிக்கையில் அறிஞர் கருத்தறிந்து எல்லோரும் ஏற்கும் வகையில் தமிழ் எழுத்துச் சீர்திருத்தம் செய்வதாக உறுதியளித்தது.
- 1978-79 இல் பெரியார் நூற்றாண்டு விழாவையொட்டித் தமிழ்நாடு அரசு, முதற்கட்டமாகப் பெரியார் 1935 முதல் பயன்படுத்தி வந்த வரி வடிவத்தில் அய், அவ் தவிர மற்றவற்றைச் செயற்படுத்தியது.
- 1983 இல் சிங்கப்பூர் அரசு இச்சீர்திருத்தத்தை ஏற்றது. 1984 தைத் திங்கள் முதல் செயற்படுத்தியது.
# கனசதுரத்தை இரட்டிப்பாக்குதல்

கணிதத்தில் **கனசதுரத்தை இரட்டிப்பாக்குதல்** (*Doubling the cube*) என்பது நேர்விளிம்பு மற்றும் கவராயம் கொண்டு தீர்க்க முடியாத மூன்று புகழ்பெற்ற வடிவவியல் கணக்குகளில் ஒன்று. பண்டைய எகிப்திய, கிரேக்க, இந்திய கணிதவியலாளர்கள் இக்கணக்குகளை அறிந்திருந்தனர்.  
*s* அலகு பக்க நீளமுள்ள ஒரு கனசதுரத்தின் கனஅளவு:  
<math> V = s^3 </math>  
<math>2V</math> கனஅளவுள்ள கனசதுரத்தின் பக்க நீளம்:  
:<math>s\cdot\sqrt[3]{2}</math>.  
ஆனால் <math>\sqrt[3]{2}</math> ≈ 1.25992105 என்ற எண்ணை நேர்விளிம்பு மற்றும் கவராயம் கொண்டு வடிவமைக்க இயலாது என்பதால், அதனை பக்க நீளமாகக் கொண்ட ஒரு கனசதுரத்தையும் நேர்விளிம்பு மற்றும் கவராயம் கொண்டு வரைதல் இயலாது.
# கனசதுரத்தை இரட்டிப்பாக்குதல்

## வரலாறு

கிரேக்க நாட்டின் டெலோஸ் தீவில் வாழ்ந்த மக்களுக்கு ஏற்பட்ட பிரச்சனையால் எழுந்ததால் இது *டெலிய கணக்கு* எனவும் அழைக்கப்படுகிறது. கிரேக்கக் கடவுள் அப்போலோவால் அனுப்பப்பட்ட தொற்றுநோயை முறியடிப்பதற்காக டெலோஸ் நகர மக்கள் டெல்பி பூசாரியிடம் போய் வழி கேட்டதால் உண்டான கணக்கு இது என்ற கருத்து உள்ளது. ஆனால் கிரேக்க வரலாற்றாளர் புளூட்டாக் டெலோசின் மக்கள் தங்களிடையே நிலவிய உள்நாட்டுக் குழப்பங்களைத் தீர்ப்பதற்காக டெல்ஃபியின் பூசாரியிடம் ஆலோசனை கேட்டதாகக் கூறுகிறார். அப்பலோவின் கோவிலின் அளவை இரட்டிப்பாக்கும்படி பூசாரி வாக்குக் கூற, அதன் பொருளை புரிந்து கொள்ள முடியாத மக்கள் பிளாட்டோவின் உதவியை நாடினர். பிளாட்டோ, கனசதுர வடிவிலுள்ள கோவிலை அதைவிட இருமடங்கு அதிக கனஅளவுள்ளதாக மாற்றுங்கள் எனச் சொல்லப்பட்டது, வீணான பிரச்சனைகளில் ஈடுபடாமல் வடிவவியலிலும் கணிதத்திலும் தங்கள் கவனத்தைச் செலுத்தும்படி கடவுள் அவர்களுக்குக் கூறுவதாற்காக என எடுத்துரைத்தார்.  
ஹிப்போக்கிரட்டீசால் இக்கணக்கிற்கு தீர்வு காணும் முயற்சியில் குறிப்பிடத்தக்க முன்னேற்றம் ஏற்பட்டது. ஒரு கோட்டுத்துண்டு மற்றும் அதைப்போல் இருமடங்கு நீளமுள்ள கோட்டுத்துண்டு இரண்டின் இடைவிகித சமன் காணும் முறைக்குச் சமானமானதாக அவரது முயற்சி அமைந்திருந்தது.  
இது தற்காலக் குறியீட்டில், *a* மற்றும் 2*a* அலகு நீளமுள்ள இரு கோட்டுத்துண்டுகள் தரப்பட்டிருப்பின் கனசதுரத்தை இரட்டிப்பாக்குதல் என்பது பின்வருமாறு அமையும் நீளங்கள் *r* மற்றும் *s* கொண்ட இரு கோட்டுத்துண்டுகளைக் காண்பதாகும்.  
:<math>a:r=r:s=s:2a.\ </math>  
அதாவது:  
:<math>r=a\cdot\sqrt[3]{2}</math>  
ஆனால் 1837 இல் பியாரே வாண்ட்செல் (Pierre Wantzel) 2 இன் கனமூலத்தை வடிவமைக்க முடியாத எண், அதாவது அதனை நேர்விளிம்பு மற்றும் கவராயம் கொண்டு வடிவமைக்க முடியாது என்பதை நிறுவினார்.
# கனசதுரத்தை இரட்டிப்பாக்குதல்

## தீர்வுகள்

- கணிதவியலாளர் *மெனாக்மஸ்*, பரவளைவு மற்றும் அதிபரவளைவு ஆகிய இரு கூம்பு வெட்டுகளைக் கொண்டு இக்கணக்கிற்கு ஒரு தீர்வு கண்டுள்ளார்.  
மேலும் சில கணிதவியலாளர்களாலும் தீர்வுகள் காணப்பட்டுள்ளன.  
- காகிதச் சிற்பக்கலை (Origami) மூலமாகவும் காகிதத்தை மடித்து 2 இன் கனமூலத்தைக் காணலாம்
- அளவுகோலைக் கொண்டு பின்வரும் முறையில் 2 இன் கனமூலத்தைக் காணலாம்:  
ஓர் அளவுகோலைப் பயன்படுத்தி தரப்பட்ட நீளத்தின் 2 இன் கனமூல மடங்குள்ள நீள அளவைக் கணக்கிட முடியும்.  
- ஓர் அளவுகோலில் தரப்பட்ட நீளம், GH குறித்துக் கொள்ள வேண்டும்.
- இந்த அளவைப் பக்க நீளமாகக் கொண்ட ஒரு சமபக்க முக்கோணம் ABC வரைந்து கொள்ள வேண்டும்.
- AB = BD என்றாவாறு AB ஐ நீட்டிக்க வேண்டும்.
- BC இனை CE என்ற கோடு உருவாகுமாறு நீட்டிக்க வேண்டும்.
- DC இனை CF என்ற கோடு உருவாகுமாறு நீட்டிக்க வேண்டும்.
- அளவுகோலை A வழியே, அதில் குறிக்கப்பட்டள்ள தரப்பட்ட நீளத்தின் ஓர் முனை G ஆனது CF கதிரின் மீதும், மறு முனை H கதிர் CE இன் மீதும் இருக்குமாறு பொருத்த வேண்டும்.  
இப்பொழுது,  
GH =தரப்பட்ட நீளம்.  
AG = தரப்பட்ட நீளத்தினைப் போல் 2 இன் கனமூல மடங்கு  
:<math> AG = GH (\sqrt[3]{2}</math>).  
மேலேதரப்பட்டுள்ள தீர்வுகள் எதுவும் நேர்விளிம்பு மற்றும் கவராயம் மட்டும் கொண்டு பெறப்படாமையால் கனசதுரத்தை இரட்டிப்பாக்கும் கணக்கு அம்முறையில் இன்னமும் தீர்வு காணப்படாத ஒன்றாகவே உள்ளது.
# என்டபே நடவடிக்கை

**என்டபே நடவடிக்கை** இசுரேலிய பாதுகாப்புப் படைகளின் அதிர்ச்சித் தாக்குதல் படையினரால் உகண்டாவின் என்டபே விமான நிலையத்தில் வைத்து 4 சூலை 1976 அன்று நடத்தப்பட்ட ஒரு பயங்கரவாத எதிர்ப்பு பணயக் கைதிகள் மீட்பு நடவடிக்கையாகும். ஒரு வாரத்துக்கு முன், 27 சூன் அன்று பிரான்சிய விமானசேவை நிறுவனத்தின் (*Air France*) வான் விமானம் 248 பயணிகளுடன் பலஸ்தீன விடுதலைக்கான மக்களாதரவு முன்னனி மற்றும் செருமனி விடுதலைக் குழுக்களினால் கடத்தப்பட்டு உகாண்டாவின் தலைநகர் கம்பாலாவிற்கு அருகிலுள்ள என்டபேக்கு கொண்டு செல்லப்பட்டது. கடத்தல்காரர்கள் இசுரேலியர்களையும் யூதர்களையும் பெரிய குழுவிலிருந்து வேறுபடுத்தி வேறு ஒரு அறையில் பலவந்தப்படுத்தி அடைத்தனர். அன்று பின்னேரம், 47 யூதரற்ற, இசுரேலியரற்றோர் விடுதலை செய்யப்பட்டனர். அடுத்த நாள், மேலும் 101 யூதரற்ற பணயக் கைதிகள் பிரான்சிய விமானசேவை நிறுவனத்தின் வான் விமானத்தினுள் செல்ல அனுமதிக்கப்பட்டனர். நூற்றுக்கு மேற்பட்ட யூத, இசுரேலிய பயணிகளுடன் யூதரல்லாத விமான மைக்கல் பாகோஸ் பணயக் கைதிகளாக கொலை அச்சுறுத்தலுக்குள்ளாயினர்.
# ஒப்பேரா நடவடிக்கை

**ஒப்பேரா நடவடிக்கை** (*Operation Opera*, ) அல்லது **பாபிலோன் நடவடிக்கை** என்பது ஈராக் நாட்டின் மீது இசுரேல் 7 சூன் 1981 அன்று நடத்திய எதிர்பாராத வான் தாக்குதல் நடவடிக்கையாகும். இத்தாக்குதல் மூலம் ஈராக்கின் பாக்தாத் நகருக்குத் தென்கிழக்கில் 17 கி.மி. (10.5 மைல்) தூரத்தில் அமைந்திருந்த, கட்டுமானம் நிறைவேறாதிருந்த அணுக்கரு உலை அழிக்கப்பட்டது.  
பிரான்சிடமிருந்து ஒசைரிஸ் வகுப்பு அணுக்கரு உலையினை ஈராக் 1976-ஆம் ஆண்டு வாங்கியது. ஒசிரக் என்று பிரான்சால் பெயரிடப்பட்ட அணு உலையின் நோக்கம் அமைதியான அறிவியல் ஆய்வையே நோக்கமாகக் கொண்டது என்று பிரான்சும் ஈராக்கும் உரைத்தன. இருப்பினும், இசுரேல் அதனைச் சந்தேகத்துடன் நோக்கி, அது அணு ஆயுதங்கள் உருவாக்க வடிவமைக்கப்பட்டதாகவும், அதன் மூலம் அரபு-இசுரேல் முரண்பாடு அதிகமாகக்கூடும் என்றும் கருதியது. இசுரேல் தற்பாதுகாப்பிற்காக அதனைச் செய்ததாகவும், ஒரு மாதத்திற்கும் குறைந்த காலத்தில் அது ஆபத்தாக மாறிவிடும் வாய்ப்பிருந்ததாகவும் கூறியது. பத்து ஈராக்கியப் படையினரும் ஒரு பிரான்சியக் குடிமகனும் கொல்லப்பட்டனர்.  
ஈராக்கின் ஒசிராக் அணு உலையின் அழிவு பன்னாட்டு சட்டத்தின் நிகழ்கால அறிஞர்களால் ஒரு முன்தடுப்புமுறைத் தாக்குதலுக்கான ஒரு எடுத்துக்காட்டாகச் சுட்டப்படுகிறது. ஈராக்கை அணுவாற்றல் திறன் கொள்ளும் நிலையின் விளிம்பிலிருந்து பின்னிழுத்த வகையிலும், ஈராக்கின் போர்க்கருவிகள் திட்டத்தை மறைவாக நிகழ்த்துமாறு செயத வகையிலும், எதிர்காலத்தில் அணு ஆயுதங்களைக் கைகொள்ளும் சதாம் உசைனின் குறிக்கோளை உறுதிப்படுத்திய வகையிலும், இத்தாக்குதலின் செயல்வன்மை வரலாற்றாசிரியர்களால் விவாதிக்கப்படுகிறது.
# ஆற்றுப்படை இலக்கணம்

தொல்காப்பியம் ஆற்றுப்படை நூலுக்கு இலக்கணம் கூறுகிறது. வள்ளல் ஒருவரிடம் தன் வறுமையைப் போக்கும் வளங்களைப் பெற்றுவந்த ஒருவர். கூத்தர், பாணர், பொருநர், விறலி முதலானோரை அவரிடம் செல்லுமாறு வழி சொல்லி அனுப்புவது ஆற்றுப்படை.  
புறப்பொருளின் இலக்கணம் கூறும் புறப்பொருள் வெண்பாமாலை இவர்கள் நால்வருக்கும் தனித்தனியே இலக்கண நூற்பாவும், பொருள் விளக்கப் பாடலும் கூறுகிறது.  
பாட்டியல் நூல்களில் காலத்தால் முந்திய பன்னிரு பாட்டியல் என்னும் தொகுப்பு நூலில் ஆற்றுப்படைக்குப் பொதுவகையில் இலக்கணம் கூறப்பட்டுள்ளது.
# பாணாற்றுப்படை

**பாணாற்றுப்படை** என்பது ஆற்றுப்படை நூல் அல்லது பாடல் வகையில் ஒன்று. பாணன் என்பவன் யாழிசை வாணன். இப்பாடல்கள் பாணன் ஒருவனைப் பரிசில் பெறச் செல்ல வழிப்படுத்திப் பாடப்படுவது. வறுமையில் வாடும் பாணனை ஆற்றுப்படுத்துவதாக எட்டுப் பாடல்கள் சங்கப் பாடல் தொகுப்பில் உள்ளன. மேலும் சிறுபாணாற்றுப்படை, பெரும்பாணாற்றுபடை என்னும் பத்துப்பாட்டுத் தொகுப்பிலுள்ள நூல்களும் இவற்றுடன் கொள்ளத் தக்கவை.  
1. செல்வக்கடுங்கோ வாழியாதனிடம் கபிலர் ஆற்றுப்படுத்துகிறார்
1. சோழன் நலங்கிள்ளியிடம் கோவூர் கிழார் ஆற்றுப்படுத்துகிறார்.
1. சோழன் குளமுற்றத்துத் துஞ்சிய கிள்ளிவளவனிடம் ஆலத்தூர் கிழார் ஆற்றுப்படுத்துகிறார்.
1. சோழன் குளமுற்றத்துத் துஞ்சிய கிள்ளிவளவனிடம் கோவூர் கிழார் ஆற்றுப்படுத்துகிறார்.
1. நாஞ்சில் வள்ளுவனிடம் மருதன் இளநாகனார் ஆற்றுப்படுத்துகிறார்.
1. வையாவிக் கோப்பெரும் பேகனிடம் பரணர் ஆற்றுப்படுத்துகிறார்.
1. கொண்கானாங் கிழானிடம் மோசிகீரனார் ஆற்றுப்படுத்துகிறார்.
1. ஈந்தூர் கிழான் தோயன் மாறனிடம் கோனாட்டு எறிச்சலூர் மாடலன் மதுரைக்குமரனார் ஆற்றுப்படுத்துகிறார்.
# படிமம்:UniversityofArkansasSeal.png

## Summary

The seal of The ஆர்கன்சா பல்கலைக்கழகம்.  
Source: The University of Arkansas. http://www.uark.edu
# படிமம்:UniversityofArkansasSeal.png

## Licensing

Fair use rationale for use in ஆர்கன்சா பல்கலைக்கழகம் and related pages:
1. This logo is the official logo representing The University of Arkansas
1. It is used on Wikipedia to represent The University of Arkansas
1. By definition, no free alternative to a logo is available since any sufficiently similar logo would still be covered by the trademark and/or copyright, and any sufficiently different logo would no longer be factually accurate.
1. The use of the logo on Wikipedia does not in any way harm or infringe upon the rights of The University of Arkansas
# படிமம்:Internet Information Services 7 Console.png

## Summary

Screenshot of the இணையத் தகவல் சேவை ஏவலகம் Microsoft Management Console snap-in in Windows Vista.
# படிமம்:Internet Information Services 7 Console.png

## Summary

### Source

Screenshot taken by :en:User:Akhristov.
# படிமம்:Internet Information Services 7 Console.png

## Fair-use rationale

- Screenshot that demonstrates the Internet Information Serivces MMC snap-in
- Not likely to cause any financial damage to Microsoft
- A screenshot is pretty safe territory
- Wikipedia is a non-profit organisation, downstream providers who are not non-profit will need to consider whether they will take the risk in using this image
- Clearly used for educational use  
This rationale applies to the use of this image on the Features new to Windows Vista and Internet Information Services articles.
NAV
# வார்ப்புரு:Non-free Microsoft screenshot

<div>
<p>Use of Microsoft Copyrighted Content</p>
:**[//www.microsoft.com/en-us/legal/intellectualproperty/Permissions/default.aspx Requirements for Allowed Uses]**
:For permission to be granted by Microsoft for any uses allowed by these guidelines, you must comply with the following four requirements:
:#If your use includes references to a Microsoft product, **you must** use the full name of the product. When referencing any Microsoft trademarks, follow the [//www.microsoft.com/en-us/legal/intellectualproperty/trademarks/usage/default.aspx General Microsoft Trademark Guidelines].
:#**You must** include the following statement: "Used with permission from Microsoft."
:#Your use **may not** be obscene or pornographic, and you may not be disparaging, defamatory, or libelous to Microsoft, any of its products, or any other person or entity.
:**[//www.microsoft.com/en-us/legal/intellectualproperty/Permissions/default.aspx?5ffe264e-ac9b-4ba3-8dd1-941afa5fe9b0=True Screenshots]**
:If you wish to benefit from Microsoft's automatic permission grant, you **may not** use screenshots of Microsoft product boot-up screens, opening screens, "splash screens," or screens from beta release products or other products that have not been commercially released. You **may** use other screenshots , provided that, in addition to the requirements above, you:
:#**Do not** alter the screenshot except to resize it.
:#**Do not** use portions of screenshots.
:#**Do not** include screenshots in your product user interface.
:#**Do not** use screenshots that contain third-party content.
:#**Do not** use screenshots that contain an image of an identifiable individual.
</div>}}<noinclude>  
</noinclude>
# திருப்பாச்சேத்தி

**திருப்பாச்சேத்தி**, தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியத்தில் அமைந்துள்ள ஒரு வரலாற்றுச் சிறப்பு மிக்க ஊர் ஆகும்.  
இது திருப்புவனம் வட்டத்தில் அமைந்துள்ள உள்வட்டம் ஆகும்.  
மதுரை-இராமேஸ்வரம் தேசிய நெடுஞ்சாலையில், வைகை ஆற்றின் கரையில் அமைந்துள்ள இவ்வூர், மானாமதுரை சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.  
திருப்பாச்சேத்தி அஞ்சலகத்தின் அஞ்சல் சுட்டு எண் 630610 ஆகும். இதன் தொலைபேசி குறியீடு எண் 04574. இதன் அருகமைந்த கிராமங்கள்; வெள்ளிக்குறிச்சி, வேம்பத்தூர், மாரநாடு, இடைக்காட்டூர் ஆகும். அருகமைந்த நகரங்கள் மதுரை, மானாமதுரை, சிவகங்கை, பரமக்குடி ஆகும்.  
திருப்பாச்சேத்தி, மதுரைக்கு கிழக்கில் இருந்து 30 கி.மீ. தொலைவிலும், மானாமதுரைக்கு மேற்கில் 18 கிலோமீட்டர் தொலைவிலும், சிவகங்கைக்குத் தெற்கே 25 கிலோமீட்டர் தொலைவிலும் அமைந்துள்ளது.
# திருப்பாச்சேத்தி

## மக்கள்தொகை

2011ம் ஆண்டின் மக்கள்தொகை கணக்கெடுப்பின்படி, திருப்பாச்சேத்தி கிராமத்தின் மொத்த மக்கள்தொகை 12800ஆகும். அதில் ஒடுக்கப்பட்டோர் 0.07% உள்ளனர். ஆறு வயதிற்குட்பட்ட குழந்தைகள் 1690 ஆகவுள்ளனர். இக்கிராமத்தில் மொத்தம் 3380 வீடுகள் உள்ளது. பாலின விகிதம், ஆயிரம் ஆண்களுக்கு 1,045 பெண்கள் வீதம் உள்ளனர். சராசரி எழுத்தறிவு விகிதம் 82.63% ஆக உள்ளது.
# திருப்பாச்சேத்தி

## போக்குவரத்து

மதுரை பெரியார் பேருந்து நிலையத்திலிருந்து திருப்பாச்சேத்திக்கு நேரடி நகரப் பேருந்துகள் உள்ளன. மதுரை மாட்டுத்தாவணி பேருந்து நிலையத்தில் இருந்து வரும் அனைத்து பேருந்துகளும் திருப்பாச்சேத்தி சுங்கச்சாவடியில் நின்று செல்கின்றன. மதுரையிலிருந்து, இராமேஸ்வரம் செல்லும் பயணிகள் தொடருந்துகள், திருப்பாச்சேத்தி தொடருந்து நிலையத்தில் நின்று செல்கிறது.
# திருப்பாச்சேத்தி

## மருத்துவமனைகள்

திருப்பாச்சேத்தியில் ஒரு அரசு முதன்மை சுகாதார மையமும், அரசு கால்நடை மருத்துவமனை ஒன்றும், ஆறு தனியார் மருத்துவமனைகளும் உள்ளன.
# திருப்பாச்சேத்தி

## வழிபாட்டுத் தலங்கள்

- திருப்பாச்சேத்தி திருநோக்கிய அழகியநாதர் கோயில்
- அழகியநாயகி அம்மன் கோயில்
- அருள்மிகு சப்பாணி கருப்பசாமி ஆலையம்
- மாரியம்மன் கோயில்
- செல்வ விநாயகர் கோயில்
- பெருமாள் கோவில்
- இராமலிங்க வள்ளலார் திருச்சபை
- உடையநாச்சி அம்மன் கோவில்
- அருள்மிகு மாரநாடு கருப்பசாமி ஆலயம்
- அருள்மிகு கருப்பணசாமி ஆலயம்
- அருள்மிகு அய்யனார் ஆலயம்
- அருள்மிகு ராக்கச்சி அம்மன் கோவில்
- அருள்மிகு வடகரையான் கோவில்
- அருள்மிகு காளையார் சுவாமி கோவில்
# திருப்பாச்சேத்தி

## திருப்பாச்சேத்தி திருநோக்கிய அழகியநாதர் கோவில்

இக்கோவில் சுமார் 1500 ஆண்டுகள் பழமையான பாண்டிய மன்னர் கால கோவிலாகும்.
இசைக்கு அதிபதியான நடராஜர், இங்கு ஒலி வடிவாக இசைக்கல் நடராஜராக இருக்கிறார். சிவபெருமானுக்கு உகந்தது வில்வம் ஆனால்
இங்கு மட்டுமே ஒவ்வொரு திங்களன்றும் சிவபெருமானுக்கு, துளசியால் அர்ச்சனை செய்யப்படுகிறது.
(துளசியை சிவபெருமான் உருவாக்கிய இடம் என்பதால்)
உச்சிகால பூசையின் பொழுது, இரண்டு மரகத லிங்கங்களுக்கு அபிஷேகம் நடைபெறுகிறது.
இரண்டு மரகத லிங்கங்களை ஒரே நேரத்தில் பார்ப்பது அபூர்வம்.இத்தகு சிறப்புகள் மிக்கது இத்திருத்தலம்.
# திருப்பாச்சேத்தி

## நிதி நிறுவனங்கள்

- இந்தியன் ஓவர்சீஸ் வங்கி, திருப்பாச்சேத்திக் கிளை
- சிவகங்கை மாவட்ட மத்திய கூட்டுறவு வங்கி
- ஏர்டெல் பேமண்ட் வங்கி மையம்
- இண்டிகேஷ் ஏடிம்
# திருப்பாச்சேத்தி

## தொழில்

இங்கு உழவே முதன்மைத் தொழில் ஆகும். வேளாண் பொருட்களான நெல், கரும்பு, வாழை, தென்னை, பருப்பு மற்றும் காய்கறிகள் விளைவிக்கப்படுகின்றன. இங்கு விளையும் காய்கறிகளை உழவர்களிடம் மக்கள் நேரடியாக கொள்முதல் செய்கின்றனர். இதற்காக வாரச்சந்தை புதன்கிழமை கூடுகிறது.
# திருப்பாச்சேத்தி

## திருப்பாச்சேத்தி அரிவாள்

பல ஆண்டுகளாக இந்த கிராமத்தில்தயாரிக்கப்படும் அரிவாள்கள் பிரபலமானது. இவ்வூரில் விடுதலை போராட்ட வீரர் துப்பாக்கி கவுண்டரால் அரிவாள் அடிக்கும் பணி தொடங்கி வைக்கப்பட்டது. சமீபத்தில் இந்த திருப்பாச்சி அரிவாள் அடிப்படையாகக் கொண்ட திரைப்படங்கள் தயாரிக்கப்பட்டுள்ளன. விவசாயப் பணிகளுக்காக இந்த வகையான அரிவாள்கள் தயாரிக்கப்படுகின்றன. திரைப்படங்கள் மற்றும் பாடல்களில் திருப்பாச்சி அருவா எனப் பொதுவாக குறிப்பிடப்படுகிறது.திருப்பாச்சேத்தியின் அரிவாள் (நீளம், 1 முதல், 1.5 அடி வரை), வீச்சரிவாள் (2 அடிக்கு மேல்) பெயர் பெற்றதற்கு காரணங்கள் பல உண்டு. தமிழகத்தின் பல்வேறு பகுதிகளில் தயாராகும் அரிவாளுக்கும், இங்கு தயாராகும் அரிவாளுக்கும் வித்தியாசம் என்னவென்றால், அரிவாளின் முனை (மூக்கு) வளைவும், பள பளவென தீட்டுவதால் பதமும் (கூர்மையும்) வேறு அரிவாளில் கிடையாது.இந்த அரிவாளில் வெட்ட, வெட்ட பதம் ஏறும் பக்குவம் இருப்பதால், திருப்பாச்சேத்தி தேடி வந்து வாங்கிச் செல்வர். அரிவாளின் எடையும் குறைவாக இருப்பதும் சிறப்பு. பிடித்து லாவகமாக வீசவும், கையாளவும் கையடைக்கமாக அரிவாளின் கைப்பிடி இருப்பதும் தனிச்சிறப்பு. இதனால், எவ்வளவு விலை இருந்தாலும், பேரம் பேசாமல் வாங்கிச் செல்கின்றனர். மன்னர்கள் காலத்தில், இங்கு போரிடுவதற்கு தகுந்த தடுப்பு கேடயம், வாள், கத்தி, வேல் கம்பு, சுருள் கத்தி, சூரி கத்தி, வீச்சரிவாள் போன்ற ஆயுதங்கள் தயாரிக்கும் பட்டறை இருந்துள்ளது. போர்க் கருவிகள் தயாரிப்பு பட்டறையாகவும், ஆயுதக்கிடங்காகவும் இவ்வூர் இருந்ததாக வரலாறு கூறுகிறது.  
சினிமாவில்: வீரத்தின் வெளிப்பாடாக வாள், வீச்சரிவாள் கையாளுவதை கருதுகின்றனர். இதனாலேயே சினிமாவிலும் திருப்பாச்சேத்தி அரிவாள், அக்காலத்தில், "தாய்க்குப்பின் தாரம்" படத்தில் எம்.ஜி.ஆர்., முதல், இன்றைய விஜய் படம் வரை, திருப்பாச்சேத்தி அரிவாள் இடம் பெற்றுள்ளது. திருப்பாச்சேத்தி முழு பெயரானது, மருவி, சினிமாவில், "திருப்பாச்சி' என்கின்றனர்.
# மரக்கால் நடவடிக்கை

**மரக்கால் நடவடிக்கை** (*Operation Wooden Leg*, ) துனீசியாவின் தலைநகரிலிருந்து 12 மைல் தொலைவிலுள்ள ஹமம் அல்-சாட் எனுமிடத்தில் அமைந்திருந்த பலஸ்தீன விடுதலை இயக்க தலைமையகம் மீது இஸ்ரேலால் மேற்கொள்ளப்பட்டது. அக்டோபர் 1, 1985 அன்று மேற்கொள்ளப்பட்ட இந்நடவடிக்கை உகாண்டாவில் 1976ல் மேற்கொள்ளப்பட்ட என்டபே நடவடிக்கையின் பின் இஸ்ரேலினால் மேற்கொள்ளப்பட்ட தொலை தூர நடவடிக்கையாகும். இஸ்ரேலில் இருந்து 1,280 மைல்களுக்கு (2060 கிமி) அப்பால் இது நடைபெற்றது. துனீசியா ஆதாரங்கள் இத்தாக்குதல் அமெரிக்காவிற்குத் தெரிந்து அல்லது அமெரிக்காவின் ஒத்துழைப்புடன் மேற்கொள்ளப்பட்டதென நம்புகின்றன.
# தமிழ் பாணர்

**தமிழ் பாணர்** (*Tamil Panar*) என்பவர்கள் இந்திய துணைக்கண்டத்தின், தமிழகத்தில் வாழ்ந்த இசை சமூகத்தினர் என்று பண்டைய சங்க கால நூல்கள் முதல் இடைக்கால கல்வெட்டுகள் வரை தெரிவிக்கின்றன. இவர்கள் பல்வகையான இசைக் கருவிகளை முழக்கிக்கொண்டு ஊர் ஊராக நாடோடிகள் போன்று செல்வது உண்டு. யாழ் இவர்களின் முதன்மையான கருவி. பண்ணிசைத் தொழிலால் இவர்கள் பாணர் எனப்பட்டனர். பாணாற்றுப்படை இவர்களின் புறவாழ்க்கையைப் புலப்படுத்தும். பாணாற்றுப்படைப் பாடல்களும், சிறுபாணாற்றுப்படை, பெரும்பாணாற்றுப்படை நூல்களும் இவர்களின் பெருமையைப் பறைசாற்றுகின்றன. இவர்கள் பண் பாடுதல், இசைக் கருவிகளை வாசித்தல், நடனம் ஆகிய கலைகளைத் தொழிலாகக் கொண்டோர். அவர்கள் யாழ் என்ற இசைக் கருவியின் துணையோடு தங்கள் பாடல்களைப் பாடினர். இக் கலைகளில் ஆண்களைப் போன்றே பெண்களும் இணையாக ஈடுபட்டனர். பெண்கள் பாடினிகள் என்று அழைக்கப்பட்டனர்.  
அகத்திணைப் பாடல்களில் தலைவியின் ஊடலைத் தீர்த்துவைக்கும் வாயில்கள் பன்னிருவரில் ஒருவராக, இவர்கள் தொல்காப்பியத்தில் குறிப்பிடப்படுகின்றனர். இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில் பிற்படுத்தப்பட்ட வகுப்பினர் பட்டியலில் சேர்க்கப்பட்டிருக்கின்றனர்.
# தமிழ் பாணர்

## பழந்தமிழர்கள்

பழங்காலத்தில் பாணர்கள் என்னும் குடியினர் இருந்தனர். பாணர் குடியிருக்கும் பகுதி பாண்சேரி என்று அழைக்கப்பட்டது. அவர்கள் பாடல் பாடுவது, நடனம் ஆடுவது போன்றவற்றைச் செய்வார்கள். அவர்களைப் பல மன்னர்கள், குறுநில மன்னர்கள், செல்வர்கள் முதலியோர்
ஆதரித்து வந்தனர். அவர்களில் பெண்பாலர்களை 'விறலியர்' என்பார்கள். பாணர்களின் முக்கிய இசைக்கருவி யாழ் ஆகும். யாழில் ஒன்றுக்கும் மேற்பட்ட வகைகள் இருந்தன. சகோட யாழ், சீறியாழ், பேரியாழ் போன்றவை. ஆயிரம் நரம்புகள் உள்ள யாழும் இருந்திருக்கிறது. பாணர்களில் சிலர் மன்னர்களுக்காக தூதுகூட சென்றிருக்கிறார்கள். சங்ககாலத்திலிருந்து பிற்காலப் பாண்டியர்கள் காலம் வரைக்கும் பழைய பாணர் குடி இருந்திருக்கிறது.  
நம்பியாண்டார் நம்பியைக் கொண்டு ராஜராஜசோழர் திருமுறைகளைத் தொகுத்த சமயத்தில் தேவாரப்பாடல்களுக்குப் பண்முறையை வகுக்க வேண்டியிருந்தது. அப்போது அறுபத்துமூன்று நாயன்மார்களில் ஒருவரான நீலகண்ட யாழ்ப்பாணர் குடியில் தோன்றிய ஒரு பெண்மணியை ( மதங்கசூளாமணி ) வைத்துப் பண்முறை வகுத்தனர்.  
மாறவர்மன் சுந்தர பாண்டியர் சோழநாட்டின் மீது படையெடுத்த பின்னர் சோழனுடைய திருமுடி ஆகியவற்றைப் பாணனுக்குப் பரிசிலாகக் கொடுத்ததாக அவருடைய கல்வெட்டுக் கூறுகிறது. துருக்கர் படையெடுப்புக்குப் பின்னர் இக்குடியினர் என்ன ஆனார்கள் என்பது தெரியவில்லை.
# தமிழ் பாணர்

## பாணர்க்கு வழங்கும் தொழிற்பெயர்கள்

இசைக்கருவியில் பண்ணப்படுவது பண்.
:பண்ணிசையுடன் பாடுவர் பாணர்.
:பண்ணிசை பொருந்த ஆடுபவர் பொருநர்.
:பாடற்பொருளை மெய்படுத்திக் காட்டி ஆடுபவர் விறலியர்.
:கதைப்பாட்டுடன் ஆடுபவர் கூத்தர்.
;அடியார்க்கு நல்லார் குறிப்பிடும் கூத்தநூல்கள்
- **சிறுபாண்**
:ஏழு நரம்புகள் கொண்ட சீறியாழ் மீட்டிக்கொண்டு பாடுபவர்கள்.
- **பெரும்பாண்**
: 21 நரம்புகள் கொண்ட பேரியாழ் மீட்டிக்கொண்டு பாடுபவர்கள்.
# தமிழ் பாணர்

## பாணர் பிரிவுகள்

அக்காலத்தில் இவர்கள் இசைப்பாணர்கள், யாழ்ப்பாணர்கள், மண்டைப்பாணர்கள் (இரந்துண்டு வாழ்பவர்) என மூவகைப்படுவர். இவருள் யாழ்ப்பாணர் யாழின் அளவைப் பொறுத்து சீறியாழ்ப்பாணர், பேரியாழ்ப்பாணர் என்று அழைக்கப்பட்டுள்ளனர். இக்காலத்தில் பாணான், மேஸ்திரி, தையல்காரர்பிள்ளை என்று அழைக்கப்படுகிறார்கள்.
# தமிழ் பாணர்

## இலக்கியங்களில் பாணர்

சங்க இலக்கியங்களான சிறுபாணாற்றுப்படை
இன்குரல் சீறியாழ் இடவயின் தழீஇ (சிறுபாண்:35),
பெரும்பாணாற்றுப்படை, நற்றிணை, குறுந்தொகை, அகநானூறு, புறநானூறு ஆகியவற்றில் பாணர்களைக் குறித்த பல செய்திகள் காணப்படுகின்றன.
# தமிழ் பாணர்

## பக்தி இலக்கியத்தில் பாணர்

அக்காலத்தில் பக்தி இலக்கியம் பரவ பாணர் சமூகத்தார் பெரும் பங்காற்றியுள்ளனர். பாணர் சமூகத்தைச் சேர்ந்த திருநீலகண்ட யாழ்ப்பாணர் அறுபத்து மூன்று நாயன்மார்களில் ஒருவர் சோமசுந்தரக் கடவுள் இவருக்கு தங்கப்பலகையிட்டு ஆலயத்தினுள் அவர்முன் அமர்ந்து யாழிசைக்கச் சொன்னதாகக் கூறப்படுகிறது. அதே போல் பன்னிரு ஆழ்வார்களில் ஒருவரான திருப்பாணாழ்வாரை திருவரங்கப் பெருமான் தன் அருகில் இருத்தி பாசுரம் பாடக் கேட்டதாகக் கூறப்படுகிறது.
# தமிழ் பாணர்

## பாணர்களின் சிறப்பு

யாழ் வாசிப்பில் மிகுதிறமை பெற்ற ஒரு வகுப்பினரே யாழ்ப் பாணர் என்றழைக்கப்பட்டனர்.பாணர்களில் ஒருவருக்கு நாயன்மார் வரிசைகளில் இடம்கொடுத்து அழகு செய்தது பழந்தமிழகம். தேவாரப்பண்களுக்கு பண்ணும் இசையும் செய்வித்தது திருநீலகண்ட யாழ்ப்பாணர் சமூகத்தைச் சேர்ந்த ஒரு பெண்தான் என்று வரலாறு கூறுகிறது. மேலும் இலங்கையின் யாழ்ப்பாணம் என்னும் ஊர் ஒரு யாழ் வாசிப்பில் நல்ல திறன் பெற்ற ஒரு பாணருக்கு இலங்கை அரசனால் பரிசளிக்கப்பட்ட ஊராதலின் அந்த ஊருக்கே யாழ்ப்பாணம் என்று பெயர் ஏற்பட்டது.
# தமிழ் பாணர்

## பல்வேறு காலங்களில் சமூகநிலை

இச்சமூகத்தினர் பாரம்பரியமாகத் தீண்டத்தகாதவர்களாக தமிழ் தொன்ம இலக்கியங்களில் கருதப்படுகின்றனர். ஆனால் உண்மையில் இவர்கள் இன்றுவரை தீண்டத்தகாதவர்கள் அல்லர்.
இடைக்கால கல்வெட்டுகளில் இவர்கள் சமசுகிருத நாடகங்கள் நடிப்பவர்கள், பாடல் பாடுபவர்கள் என்றும் பிராமணீய கோவில்களில் நடனக் கலைஞர்களுக்கு  நடனம் கற்றுக் கொடுப்பவர்கள் என்றும் ஆதாரங்களைத் தெரிவிகின்றன.
தமிழகத்தின் இடைக்காலத்தில் வாழ்ந்த பாணர்களைப் பற்றிய எந்தவொரு புள்ளி விவரங்களையும் இவர்கள் அறிந்திருக்கவில்லை என்பதுதான் பாணர்கள் குறித்த சமூகநிலை பற்றிய சுவாராசியமான செய்தியாகும். பாணர்களைப் பற்றிய முற்றிலும் மாறுபட்ட சமூகநிலையை தெரிவிக்கும் அத்தகைய உண்மையான தகவல்கள் நமக்கு தமிழ் கல்வெட்டுகள் மூலம் கிடைக்கின்றன.
# தமிழ் பாணர்

## பாணர்கள் வீழ்ச்சி

சங்ககாலத் தமிழகத்தில் இசை மக்களின் வாழ்வில் மிகச் சிறப்பான இடத்தைப் பெற்றிருந்தது. இசை வல்லுனர்களான பாணர்களும், பாடினிகளும் நிறைந்திருந்தனர். அவர்கள் ஊர்கள் தோறும் சென்று, வள்ளல்களைப் புகழ்ந்து பாடிப் பரிசில் பெற்று வந்தனர். பெரும்பாணாற்றுப்படை, சிறுபாணாற்றுப்படை என்ற இரு சங்க நூல்கள் பாணர்களின் பெயரைத் தாங்கியுள்ளன. வாழ்க்கையின் இன்பங்களையும் சரி, துயரங்களையும் சரி, பாடல்களாகப் புனைந்ததோடு மட்டுமல்லாமல், யாழ், முழவு (மிருதங்கம்) முதலிய கருவிகளின் துணையோடு அவற்றை இசைக்கும் கலாசாரமும் செழித்து வளர்ந்திருந்தது. இதன் தொடர்ச்சியாகவே, தொடக்க கால சமண காவியமான சிலப்பதிகாரத்தில் இசையும், நடனமும் முக்கிய இடத்தைப் பெறுவதைப் பார்க்கின்றோம்.  
ஆனால், வாழ்க்கையைக் கொண்டாட்டமாக அல்லாமல், கர்மவினையின் சுழற்சியாகவே பார்க்கும் தன்மையை மிக அதிகமாக பிற்காலச் சமணம் வலியுறுத்தத் தொடங்கியது. இசை என்கிற கலை மேன்மையான விடயமாக அல்ல, மேலும் மேலும் வினையில் ஆழ்த்தும் ஒரு பந்தமாக, மனித மனத்தை மயக்கி வீழ்த்தும் விடயமாகவே சமண இறையியலில் கூறப்பட்டது. அதனால் களப்பிரர் ஆட்சியின் வளர்ச்சி நிகழ்கையில் இசையின் வீழ்ச்சி தொடங்கியது. பாணர்கள் சமூக அடுக்கில் கீழ்நோக்கிச் சென்றனர். பாணர்களை ”இழிசினர்” என்ற கீழ்ச்சாதியினருடன் இணைத்துக் கூறும் ஒரு சங்கப் பாடல் இந்தப் போக்கைக் காட்டுகிறது.  
காலப் போக்கில், இசையும், பாணர்களும், பாடினிகளும் தமிழ் மண்ணிலிருந்து ஏறக்குறைய அழிந்தே போகும் தறுவாயிலிருந்தார்கள். நான்மணிக்கடிகை என்ற பதினெண்கீழ்க்கணக்கு நூலில் ”பண் அமைத்துப் பாடுபவர்கள் இல்லையே, யாழ் இசைப்பவர்கள் இல்லையே” என்றெல்லாம், நல்ல இசையைக் கேட்க முடியவில்லையே என்ற ஆதங்கம் தொனிக்கும் வரிகளைக் காணலாம் - “பறை நன்று பண்ணமையா யாழின்”, “பண்ணதிர்ப்பின் பாடல் அதிர்ந்து விடும்”. இன்னா நாற்பது என்ற நூலும், “பண்ணமையா யாழின் கீழ்ப் பாடல் பெரிதின்னா” என்று புலம்புகிறது. இஸ்லாமியக் கொடுங்கோலன் ஔரங்கசீப் தனது மதநம்பிக்கைக்கு எதிரானது என்று கூறி, தனது ஆட்சிக் காலத்தில் இசையைத் தடைசெய்தான்.
# தமிழ் பாணர்

## திருமண உறவுகள்

பாணர்கள் தங்கள் உறவுக்குள்ளேயே அத்தை மகள், மாமன் மகள்களை திருமணம் செய்வதை வழக்கமாகக் கொண்டுள்ளனர்.  
பாணர்கள் 18 கிளைகள் கொண்டவர்கள். கிளைகள் தாய்வழி வருவது. தாய்வழி உறவு முறை கொண்ட பழமையான சமூக கட்டமைப்பு கொண்ட சாதிகளில் பாணரும் ஒன்று!
# தமிழ் பாணர்

## பொருளாதார நிலை

திருச்சி, மதுரை, திருநெல்வேலி, தூத்துக்குடி, சென்னை, நாகர்கோயில், செங்கோட்டை ஆகிய பகுதிகளில் வீடும் வயல்களுமாக சிறப்போடு பாணர் வாழ்ந்திருக்கிறார்கள். தற்சமயம் சொத்துக்களையும் இழந்து கல்வி, வேலைவாய்ப்பு, தொழில், பொருளாதாரம் முதலியவற்றில் மிகவும் பின் தங்கிய நிலையில் வாழும் நிலை காணப்படுகிறது.  
முற்காலத்தில் யாழ் இசைத்து, இறைவனுக்குத் தொண்டு செய்யும் பணி இவர்களுக்குக் கொடுக்கப்பட்டது. காலப்போக்கில் விழாக்காலங்களில் தேர் அலங்கார வேலைகள், அலங்காரக் கடைகள், ஆண்டவனுக்குரிய ஆடைகள் தைத்தல், பந்தல் போடுதல் போன்ற வேலைகளில் ஈடுபடத் தொடங்கினர். அதிலிருந்து வரும் வருமானத்தைக் கொண்டே வாழும் நிலைக்குத் தள்ளப்பட்டனர்.  
அரசாங்க மாற்றத்தால் கோயில்கள் மூலம் கிடைத்த வருமானம் நின்றுவிட்டது. தையல் தொழில், பந்தல் தொழில், கூலித் தொழில் செய்து வாழத் தொடங்கிவிட்டனர். பெண்கள் பீடி சுற்றுதல், தீப்பெட்டி ஒட்டுதல் போன்ற தொழிலைச் செய்து கொண்டுள்ளனர். இச்சமூகத்தைச் சேர்ந்தவர்கள் என்று சொல்லிக் கொள்ளும் அளவில் அரசு உயரதிகாரிகள், அதிகாரிகள்,மருத்துவர்கள், வழக்கறிஞர்கள், சட்டமன்ற உறுப்பினர், நாடாளுமன்ற உறுப்பினர், நகர்மன்ற, பஞ்சாயத்து உறுப்பினர் என்று யாரும் கிடையாது. இச்சமூகத்தைச் சேர்ந்த பிரபலமான அரசியல் தலைவர்களும் இல்லை.
# தமிழ் பாணர்

## குறிப்பிடத்தக்கவர்கள்

- திருநீலகண்ட யாழ்ப்பாண நாயனார் (கி.பி. 7 ஆம் நூற்றாண்டு)
- திருப்பாணாழ்வார்(கி.பி. 8–9 ஆம் நூற்றாண்டு)
# தமிழ் பாணர்

## இவற்றையும் காணவும்

- பாடினி
# தமிழ் பாணர்

## மேலும் பார்க்க

- பாணர் (குந்தாபுரா), கர்நாடகத்தில் வாழும் நவீன கால சமூகம்.
# குறுங்கோள்

**அங்கீகரிக்கப்பட்ட ஐந்து குறுங்கோள்கள்**  
| <>சியரீசு (1801)</> | <>புளூட்டோ (1930)</> |  |
| --- | --- | --- |
| <>ஏரீசு (2005)</> | <>மக்கேமக்கே (2005)</> | <>அவுமியா (2004)</> |
| உலகளாவிய வானியல் ஒன்றியத்தால் அங்கீகரிக்கப்பட்ட ஐந்து குறுங்கோள்கள்:  
* சியரீசு
* புளூட்டோ
* ஏரிசு மற்றும் அதன் நிலவு
* மக்கேமக்கே மற்றும் அதன் நிலவு
*அவுமியா. | } |  |  
**குறுங்கோள்** (*dwarf planet*) என்பது சூரியனின் நேரடிச் சுற்றுப்பாதையில் உள்ள ஒரு வான்பொருள்  
நெப்டியூனைவிட அதிக தூரத்தில் புளூட்டோவை விட பருமனில் கூடிய பல வான்பொருட்கள் சூரியனைச் சுற்றி வருவது கண்டுபிடிக்கப்பட்டதைத் தொடர்ந்தும், ஏரிசு என்ற பெரும் வான்பொருள் கண்டுபிடிக்கப்பட்டதைத் தொடர்ந்தும், இவ்வகையான வான்பொருட்களுக்கு *குறுங்கோள்* என்ற பெயரை 2006 ஆம் ஆண்டில் பன்னாட்டு வானியல் ஒன்றியம் சூட்டியது இந்தப் புதிய வகைப்பாட்டின் படி, **கோள்கள்** தமது சுற்றுப்பாதைச் சூழலில் 'அண்மையிலுள்ள பொருட்களை' நீக்கக்கூடியதாகப் பெரிதாக இருக்க வேண்டும். அதேவேளையில் தமது ஈர்ப்பு விசையினால் கவர முடியாத அளவுக்கு சிறியதாக இருக்கும் வான்பொருட்கள் *சிறிய சூரியக் குடும்பப் பொருட்கள்* எனப்படுகின்றன. குறுங்கோள்கள் இந்த இரு வகைகளுக்கும் இடைப்பட்டவை ஆகும். கோள்கள் என்ற வகைக்குள் இருந்து குறுங்கோள்களை அகற்றும் முடிவுக்கு ஆதரவும், எதிர்ப்பும் இருந்துள்ளது. எரிசு மற்றும் ஏனைய குறுங்கோள்களைக் கண்டுபிடித்த மைக்கேல் பிரவுண் இம்முடிவை வரவேற்றுள்ளார்,, ஆனால் "குறுங்கோள்" என்ற பதத்தை 1990 ஆம் ஆண்டிலேயே கோடிட்டுக் காட்டிய அலன் ஸ்டேர்ன் என்பவர் இம்முடிவை நிராகரித்துள்ளார்.  
நமது சூரியக் குடும்பத்தில் தற்போது செரசு, புளூட்டோ, அவுமேயா, மெக்கேமேக், ஏரிசு ஆகிய ஐந்து குறுங்கோள்கள் இருப்பதை பன்னாட்டு வானியல் ஒன்றியம் ஏற்றுக் கொண்டுள்ளது. ஆனாலும், இவற்றில் செரசு, புளூட்டோ ஆகிய வான்பொருட்கள் மட்டுமே குறுங்கோள் என்ற வகைப்பாட்டுக்குள் இருப்பதற்கான போதியளவு தகவல்களைக் கொண்டுள்ளன. ஏரிசு புளூட்டோவை விடப் பெரிதாக இருப்பதால் அது குறுங்கோளாக ஏற்றுக் கொள்ளப்பட்டுள்ளது. நெப்டியூனுக்கு அப்பாலுள்ள விண்பொருட்களில் தனி ஒளித்தரம் +1 ஐ விட அதிகமாக உள்ள (குறைந்தது 838&nbsp;கி.மீ. விட்டத்தைக் கொண்ட) பெயரிடப்படாத விண்பொருட்கள், அவை குறுங்கோள்களாக இருக்கும் பட்சத்தில் பெயரிடப்படவேண்டும் என வானியல் ஒன்றியம் முடிவு செய்தது. இதன்படி, தற்போது அறியப்பட்டுள்ள மெக்கேமெக், அவுமேயா ஆகிய இரண்டும் தகுந்த பெயரிடப்பட்டு குறுங்கோள்களாக அறிவிக்கப்பட்டன.  
சூரியக் குடும்பத்தில் குறைந்தது மேலும் ஐம்பது குறுங்கோள்கள் இருக்கலாம் என சந்தேகிக்கப்படுகிறது. முழுமையான கைப்பர் பட்டையும் ஆராயப்படும் இடத்து 200 குறுங்கோள்கள் கண்டுபிடிக்கப்படலாம் எனவும், கைப்பர் பட்டைக்கு வெளியே சிதறிய பொருட்களையும் கருத்தில் கொண்டால் 2,000 இற்கும் அதிகமான குறுங்கோள்கள் இருக்கலாம் எனவும் நம்பப்படுகிறது.
# குறுங்கோள்

## அதிகாரபூர்வமான குறுங்கோள்கள்

2011 இல், ஐந்து வான்பொருட்கள் பன்னாட்டு வானியல் ஒன்றியத்தினால் அதிகாரபூர்வமாக குறுங்கோள்களாக அறிவிக்கப்பட்டுள்ளன, சூரியனில் இருந்தான தூர வகைப்பாட்டில் இந்த ஐந்து குறுங்கோள்களும் வருமாறு:  
1. செரசு – 1801 சனவரி 1 இல் (நெப்டியூன் கண்டுபிடிக்கப்படுவதற்கு 45&nbsp;ஆண்டுகளுக்கு முன்னர்) கண்டுபிடிக்கப்பட்டது. அரை நூற்றாண்டு காலமாக இது கோளாகக் கருதப்பட்டு, பின்னர் சிறுகோளாக வகைப்படுத்தப்பட்டு, இறுதியில் 2006 செப்டம்பர் 13 இல் குறுங்கோளாக வகைப்படுத்தப்பட்டது.
1. புளூட்டோ – 1930 பெப்ரவரி 18 இல் கண்டுபிடிக்கப்பட்டது. 76 ஆண்டுகளாக கோளாகக் கருதப்பட்டு வந்துள்ளது. 2006 ஆகத்து 24 இல் குறுங்கோளாக வகைப்படுத்தப்பட்டது.
1. ஹௌமியா – 2004 திசம்பர் 28 இல் கண்டுபிடிக்கப்பட்டது. 2008 செப்டம்பர் 17 இல் குறுங்கோளாக வகைப்படுத்தப்பட்டது.
1. மக்கேமக்கே – 2005 மார்ச்சு 31 இல் கண்டுபிடிக்கப்பட்டது. 2008 சூலை 11 இல் குறுங்கோளாக வகைப்படுத்தப்பட்டது.
1. ஏரிசு – 2005 சனவரி 5 இல் கண்டுபிடிக்கப்பட்டது. 10வது கோளாக இது ஊடகங்களில் அறிவிக்கப்பட்டது. 2006 செப்டம்பர் 13 இல் குறுங்கோளாக இது அறிவிக்கப்பட்டது.  
| பெயர் | சூரியக் குடும்பத்தில்
பகுதி | சுற்றுப்பாதை
ஆரை (வாஅ) | சுற்றுக்காலம்
(ஆண்டு) | சராசரி சுற்று
வேகம் (கி.மீ./செ) | Inclination
to ecliptic | சுற்றுப்பாதையின் வட்டவிலகல் | Planetary
discriminant |
| --- | --- | --- | --- | --- | --- | --- | --- |  
இவற்றை விட மைக்கேல் பிறவுண் பின்வரும் நான்கு விண்பொருட்களை குறுங்கோள்களாக "கிட்டத்தட்ட உறுதிப்படுத்தியுள்ளார்". ஆனால் இவை அதிகாரபூர்வமாக அறிவிக்கப்படவில்லை:  
1. ஓர்க்கசு – 2004 பெப்ரவரி 17 இல் கண்டுபிடிக்கப்பட்டது.
1. குவாவோவார் – 2002 சூன் 5 இல் கண்டுபிடிக்கப்பட்டது.
1. 10 – 2007 சூலை 17 இல் கண்டுபிடிக்கப்பட்டது.
1. 90377 செட்னா - 2003 நவம்பர் 14 இல் கண்டுபிடிக்கப்பட்டது.  
எந்தவொரு விண்கலங்களும் இதுவரை குறுங்கோள்கள் எதனையும் அடையவில்லை. நாசாவின் *டோன்* மற்றும் *நியூ ஹரைசன்ஸ்* ஆகிய விண்கலங்கள் முறையே செரசு, மற்றும் புளூட்டோவை நோக்கி அனுப்பப்பட்டுள்ளன. *டோன்* செரசு குறுங்கோளின் சுற்றுவட்டத்துக்கும், *நியூ ஹரைசன்ஸ்* புளூட்டோவின் அருகிலும் செல்லத் திட்டமிடப்பட்டுள்ளன. இவை இரண்டும் 2015 ஆம் ஆண்டிலேயே தமது இலக்கை அடையவுள்ளன. *டோன்* 2011 சூலை 16 இல் "கிட்டத்தட்ட குறுங்கோள்" எனக் கருதப்படும் வெஸ்டாவின் சுற்றுவட்டத்துக்குள் நுழைந்தது.
# சேசன் பெரியசாமி

**சேசன் பெரியசாமி** (*Jessen Periasamy*, **ஜேசன் பெரியசாமி**; பிறப்பு: மே 9, 1988), மொரிசியசைச் சேர்ந்த தமிழ் இசைக்கலைஞர் ஆவார். பத்துக்கும் அதிகமான இசைக் கோவைகளை வெளியிட்ட ஒரே இந்தியர் என்ற பெருமையைப் பெற்றுள்ளார்.
# சேசன் பெரியசாமி

## வாழ்க்கைக் குறிப்பு

1988 மே 9 இல் பிறந்த ஜேசன் பெரியசாமி இளமையிலேயே மேல்நாட்டுச் செந்நெறி இசையில் ஈர்க்கப்பட்டார். ஆர்கன், புல்லாங்குழல், கிளாரினெட் ஆகிய இசைக்கருவிகளில் இசைக்கப் பழகினார். இசைப் பயிற்சி வகுப்புகளுக்கும் சென்று தனது திறமையை மேம்படுத்திக் கொண்டார்.  
மொரிசிய வானொலி, உள்ளூர் கூடலகங்கள், கல்லூரி களியாட்ட விழாக்கள் போன்றவற்றில் பாடினார். இதன் மூலம் அவருக்கு மொரிசியசில் பிரபலமான இசையமைப்பாளர்களுடன் இணைந்து பணியாற்றும் வாய்ப்பு கிடைத்தது.  
ஆத்திரேலியாவுக்குப் புலம் பெயர்ந்த ஜேசன் மெல்பேர்ண் நகரில் பல நிகழ்ச்சிகளில் கலந்து கொண்டார். ஃபொக்சு எஃப்எம் வானொலி நிகழ்ச்சிகளில் பங்கு பற்றினார்.
# சேசன் பெரியசாமி

## வெளியிணைப்புகள்

- அதிகாரப்பூர்வ இணையத்தளம்
- Yen Kaadhale - Jessen Periasamy
# குவிமைய நடவடிக்கை

**குவிமைய நடவடிக்கை** (*Operation Focus*) 1967இல் இடம்பெற்ற ஆறு நாள் போரின் ஆரம்பத்தில் இசுரேலினால் மேற்கொள்ளப்பட்ட ஆரம்ப வான் தாக்குதலாகும். இது "சீனாய் வான் தாக்குதல்" எனவும் அழைக்கப்படுகின்றது. இசுரேலிய விமானப்படை அதிகாரி மோர்டெசாய் கெட்டினால் சூன் 5, 1967 அன்று 07:45 மணிக்கு ஆரம்பிக்கப்பட்ட பாரிய வான் தாக்குதல் பெரும்பாலான எகிப்திய விமானப்படையின் விமானங்களை தரையில் வைத்து அழித்தது. நடுப்பகல் அளவில், எகிப்து, யோர்தான், சிரியா விமானப்படைகளின் கிட்டத்தட்ட 450 வானூர்திகள் அழிக்கப்பட்டன. மேலும், இதன் மூலம் 16 எகிப்திய வானூர்தித் தளங்கள் செயலற்றதோடு, எகிப்திய விமானப்படையின் நடவடிக்கைகளை போரின்போது தடைசெய்யப்பட்டது.  
-
- Danni Shalom, *Like A Bolt Out of the Blue: How the Arab Airforces were destroyed in the Six-Day War*, BAVIR – Aviation Publications, 2002, 650 pages, hardcover.
- Oren, Michael B. *Six Days of War: June 1967 and the Making of the Modern Middle East* New York: Oxford University Press, 2002.
- Samuel M. Katz *Israel's Air Force*; The Power Series. Motorbooks International Publishers & Wholesalers, Osceola, WI. 1991.
# தாரை வானூர்திப் பின்தங்கல்

**தாரை வானூர்திப் பின்தங்கல் ** (*Jet lag*), மருத்துவத்தில் **ஒத்தியங்காக் கேடு** (*desynchronosis*) எனப்படுவது, தாரை வானூர்தியில் கிழக்கு மேற்காகவோ மேற்கு கிழக்காகவோ குறைந்த காலவெளியில் வெகுதொலைவு பயணிப்பதால் உடலின் நாளிடை இசைவில் உண்டாகும் மாற்றங்களால் ஏற்படும் உடலியங்கியல் கோளாறாகும். இது நாளிடை இசைவு தூக்கக் கோளாறுகளில் ஒன்றாக வகைப்படுத்தப்படுகிறது.  
தாரை வானூர்திப் பின்தங்கல் நோய்குறிகள் புதிய நேர வலயத்திற்கு முழுமையாக மாறும்வரை பல நாட்களுக்குத் தொடரலாம். மருத்துவ அறிவுரைகளின்படி இதனிலிருந்து விடுபட ஒருவர் கடக்கும் ஒவ்வொரு நேர வலயத்திற்கும் ஒருநாள் எடுக்கலாம். முகனையாக வானூர்தி ஓட்டுனர்கள், வானூர்தி சேவைப்பணியாளர்கள், அடிக்கடி பயணிப்போருக்கு இந்த நோய்க்கூட்டறிகுறி ஏற்படுகிறது. இதனால் ஏற்படும் ஓட்டுனர் களைப்பைக் கருத்தில் கொண்டு வான்வழிச்சேவை நிறுவனங்கள் அவர்களுக்கு பணி வழங்குதில் கட்டுப்பாடுகளைக் கொண்டுள்ளன.  
தாரை வானூர்திகள் வந்தபின்னரே இதன் மூலகாரணமான வெகுதொலைவு பயணங்களும் விரைவான பயணங்களும் ஏற்பட்டதால் இந்தக் கூட்டறிகுறி பொதுவாக **தாரைவானூர்தி பினதங்கல்** என அழைக்கப்படலாயிற்று. முந்தைய சுற்றியக்கி வானூர்திகள் மெதுவாக இருந்தமையாலும் வெகுதொலைவிற்கு செல்லும் திறன் இல்லாதிருந்ததாலும் அக்காலத்தில் இந்த நோய்க்கூட்டறிகுறிகள் அறியப்படாதிருந்தன. அதனிலும் பண்டைக் காலங்களில் கப்பல்களில் பயணங்கள் மாதக்கணக்கில் இருந்தமையால் உடலின் நாளிடை இசைவும் பயணத்துடன் இணைந்து மாறியது.
# தாரை வானூர்திப் பின்தங்கல்

## அறிகுறிகள்

தாரை வானூர்திப் பின்தங்கலின் அறிகுறிகள் பல்வேறாக உள்ளன. இது எவ்வளவு நேர வலய மாற்றம் நிகழ்ந்துள்ளது, நாளின் நேரம் என்பவற்றையும் தனிநபர் இயல்புகளைப் பொறுத்தும் மாறுபடும். அவற்றில் சில பின்வருமாறு:
- தலைவலி
- களைப்பு, ஒழுங்கற்ற உறக்க நேரங்கள், தூக்கமின்மை
- இடம்,பொருள்,நபர் குறித்தக் குழப்பம், தலை சுற்றல் மற்றும் எரிந்து விழுதல்
- மிதமான மனச்சோர்வு
- மலச்சிக்கல் அல்லது வயிற்றுப்போக்கு
# இரகுநாத்து மனே

<big>**இரகுநாத்து மனே**</big> (Raghunath Manet), புதுச்சேரியில் பிறந்து பரதநாட்டிய ஆடற்கலையில் தேர்ந்து புகழ்பெற்றவர். பிரான்சின் செவாலியர் விருது பெற்றவர். இவர் கருநாடக இசைமரபில் வீணையும் வாசிப்பார். பிரான்சு நாட்டின் நிகழ்கலைஞர்களாகிய அண்ட்டுவான் பூர்செலே (Antoine Bourseiller), மிசேல் போர்தால் (Michel Portal) ஆகியோருடனும் இணைந்து செயலாற்றியிருக்கின்றார்.
# இரகுநாத்து மனே

## நிகழ்த்துகலைகள்

- நவம்பர் 2007 (நியூ மார்னிங்கு பபாரிசு): ஆர்ச்சி செப் Archie Shepp உடன் இந்திய இசையு நடனமும்
- 2007: மிசேல் போர்த்தாலுடன் சேர்ந்துருவாக்கிய "மும்மூர்த்தி அல்லது சிவனின் ஏழு நடனங்கள்" (*Tri Murti ou 7 Dances of Shiva*)
- 2006: காரொலின் கார்ல்சனுடன் "லீல் 3000" ("Lille 3000")
- 2005: பாலிவுடு பாலே (*Bollywood Ballet*) அவின்யோ(ன்) விழா (festival d'Avignon)
- 2004: முனைவர் பாலமுரளி கிருட்டிணா (MK2) உடன் "கர்நாட்டிக்" தொகுப்பு
- 2003: இந்திரா இராசனுடன் "பாண்டிச்சேரி" ( *Pondichéry*)
# இரகுநாத்து மனே

## திரைப்படக்கலை

- பிராங்கோ பாட்டியாட்டொ (Franco Battiato)-வின் திரைப்படம் *பெர்டுத்தோ அமோர்* (*Perduto amor*,) (2003)
- "பாண்டிச்சேரி" ஆடலும் இசையும் (*Pondichéry*)
- "சிதம்பரம்" ("Chidambaram''), இரகுநாத்து மனே, ஓப்பெரா-பாசுத்தீலி (Raghunath Manet & l'Opéra-Bastille)
- மாலை இராகங்கள் வீணைக் கச்சேரி '
- *ஓங்காரா* (*Omkara*) - திதியர் இலாக்குவுடு (Didier Lockwood) இசையும் ஆடலும்.
# இரகுநாத்து மனே

## மேற்கோள்களும் அடிக்குறிப்புகளும்

- For more information
- http://www.artists-india.com/resume/raghunath_manet.php
# கட்சிப்பாட்டு

**** என்பது, வில்லிசைக்கலையுடன் தொடர்புடையது. இக்கலையானது, இருபதாம் நூற்றாண்டின் ஆரம்பத்தில் உருவாகி இருக்கலாம் என கருதப்படுகிறது. இக்கலையானது, கன்னியாகுமரி மாவட்டத்தில் கல்குளம், விளவங்கோடு வட்டத்தில் உள்ள நாட்டார் தெய்வக் கோவில் விழாக்களில் நிகழ்கிறது..கட்சிப்பாட்டிற்குரிய இசைக்கருவிகள் வில் ,குடம், டோலக் ,ஜால்ரா ,கட்டை ஆகியன ஆகும். வில்லிசைக்குரிய வில்லையே, கட்சிப்பாட்டுக் கலையில் பயன்படுத்தினாலும், இக்கலைக்குரிய வில் ஆடம்பரமின்றி, கவர்ச்சியின்றி இருக்கும். இக்கலைக் கலைஞர் இரு குழுக்களாகப் பிரிந்து,ஒரு குழுவின் தலைவர் பாடியதும், அதற்கு எதிர் குழுவினர் பதில் பாடுவதே, இக் கலையின் நடைமுறையாகும். இக்கலையை நிகழ்த்துகிறவர்கள், மிகவும் அருகி வருகின்றனர்.
# 1% விதி (இணையப் பண்பாடு)

**1% விதி** அல்லது **90–9–1 கொள்கை** (**89:10:1** விகிதம் எனவும் சிலவேளை குறிக்கப்படுகிறது) என்பது ஒரு கற்பிதக் கொள்கையினை பிரதிபலிக்கின்றது. அதன்படி கணினி இணைப்பில் பங்கேற்பதைவிட, அதிகமானோர் மெய்நிகர் சமூகத்தில் பதுங்கியித்தல் என்பதாகும். இவ்வழக்கு இணையச் சுழலில் சமமற்ற பங்களிப்பினையும் குறிப்பிடப் பயன்படுத்தப்படுகின்றது.
# 1% விதி (இணையப் பண்பாடு)

## வரையறை

1% விதி இணையத்தில் உள்ளடக்கங்களை உருவாக்கும் ஏறக்குறைய 1% பயனர்களைவிட அதைப்பார்ப்போரின் எண்ணிக்கை கூடுதலாகவுள்ளது எனக் கூறுகின்றது. இப்பதம் பென் மக்கொனெல் மற்றும் ஜக்கி கூபா ஆகியோரால் புழக்கத்திற்கு கொண்டுவரப்பட்டது. இதற்கு முன்னரும் இக்கருத்து பாவிக்கப்பட்டாலும்  
90–9–1 கொள்கை 1% பயணர்கள் உள்ளடக்கத்தை உருவாக்க, 9% பயணர்கள் அதை தொகுக்க, 90% பயணர்கள் அதை பங்களிப்புச் செய்யாமல் பார்க்கிறார்கள் என்கின்றது.
# 1% விதி (இணையப் பண்பாடு)

## வெளியிணைப்புகள்

- Participation Inequality: Lurkers vs. Contributors in Internet Communities by Jakob Nielsen, October 9, 2006.
- What is the 1% rule? by Charles Arthur in *தி கார்டியன்*, July 20, 2006.
- The 1% Rule by Heather Green in BusinessWeek, May 10, 2006
- Institutions vs. Collaboration by Clay Shirky, July 2005, Video at 06:00 and 12:42
# கருவூர்த் தேவர்

**கருவூர்த் தேவர்** ஒன்பதாம் திருமுறையில் சேர்க்கப்பட்டுள்ள திருவிசைப்பா பாடிய புலவர். இவர் கி.பி.10ஆம் நூற்றாண்டின் கடைப்பகுதியிலும், 11ஆம் நூற்றாண்டின் முற்பகுதியிலும் வாழ்ந்தவர் ஆவார்.  
திருவிடைமருதூரில் இறைவனிடம் திருவடிதீட்சை பெற்றார். இவரின் உருவச்சிலை கருவூர் பசுபதீஸ்வரர் கோயிலிலும், தஞ்சைப் பெரிய கோயிலிலும் இருக்கிறது.  
கருவூர்த் தேவர் கருவூரில் தோன்றியவராவார். இவர் ஒரு சித்தர் ஆவார். தஞ்சைத் சோழமன்னன் முதலாம் ராஜராஜனின் குருவாகவும் விளங்கினார். தஞ்சைப் பெருவுடையார் கோயில் சிவலிங்கத்தை ஆவுடையாருடன் சேர்ந்து பிரதிஷ்டை செய்யக் கருவூரார் உதவினார் என்று கருதப்படுகிறது. பன்னிரு திருமுறைகளில் திருவிசைப்பா என்னும் ஒன்பதாம் திருமுறையில் ஒரு பகுதியைக் கருவூரார் இயற்றினார்.  
1. தில்லை
1. திருக்களந்தை
1. திருக்கீழ்கோட்டூர்
1. திருமுகத்தலை
1. திரைலோக்கிய சுந்தரம்
1. கங்கைகொண்ட சோளேச்சரம்
1. திருப்பூவனம்
1. திருச்சாட்டியக்குடி
1. தஞ்சை இராசராசேச்சுரம்
1. திருவிடை மருதூர்  
ஆகிய 10 ஊர்களுக்குச் சென்று 10 பதிகங்கள் பாடியுள்ளார். இவற்றில் 103 பாடல்கள் உள்ளன.  
;இவரது பாடல்களில் இரண்டு.
<poem>
கலைகள்தம் பொருளும் அறிவுமாய் என்னைக்
கற்பினிற் பெற்றெடுத்(து) எனக்கே
முலைகள்தந்(து) அருளும் தாயினும் நல்ல
முக்கணான் உறைவிடம் போலும்
மலைகுடைந் தனைய நெடுநிலை மாட
மருங்கெலாம் மறையவர் முறையோத்(து)
அலைகடல் முழங்கும் அந்தணீர்க் களந்தை
அணிதிகழ் ஆதித்தேச் சரமே.
</poem>
<poem>
அம்பளிங்கு பகலோன்போல் அடைப்பற்றாய் இவள்மனத்தில்
முன்பளிந்த காதலும்நின் முகத்தோன்ற விளங்கிற்றால்
வம்பளிந்த கனியே !என் மருந்தே ! நல் வளர்முக்கண்
செம்பளிங்கே ! பொழிற்கோடைத் திரைலோக்கிய சுந்தரனே
</poem>
# கருவூர்த் தேவர்

## கருவிநூல்

- கருவூர்த் தேவர் திருவிசைப்பா
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
- தமிழ்நாட்டின் தல வரலாறுகளும் பண்பாட்டுச் சின்னங்களும் - v.கந்தசாமி, எம்.ஏ, எம்.எட். - இரண்டாம் பதிப்பு 2006
# கருவூரார்

**கருவூரார்** கொங்கு நாட்டின் கருவூரில் வாழ்ந்த தமிழ் சைவ கலாச்சாரத்தின் 18 சித்தர்களில் ஒருவர். கருவூரார் பூசாவிதி என்னும் நூலைச் செய்தவர். இவர் 11-ஆம் நூற்றாண்டில் வாழ்ந்தவர்.  
கருவூரார், இளம் வயதிலேயே வேதம் மற்றும் ஆகமங்களைக் கற்றுத் தேர்ந்தார். யோக சித்திகள் கைவரப் பெற்றார். போக முனிவரைக் குருவாகக் கொண்டு உபதேசம் பெற்றார். ஞான நூல்கள் பலவற்றையும் ஆராய்ந்து சிவயோக முதிர்வு பெற்றார். சித்திகள் பல பெற்றிருந்தாலும் உலக வாழ்வில் பற்று இல்லாமல் இருந்தார்.
# கருவூரார்

## கோயில்கள்

- கருவூரில் ஒரு பசுபதீஸ்வரர் கோவிலில் ஒரு தனி சந்நதி உள்ளது.
- தஞ்சை பெரியகோயிலின் பிரகாரத்தில் கருவூராருக்குத் தனிச் சந்நதி உள்ளது.
- திருநெல்வேலி மாவட்டத்தில், நெல்லையப்பர் திருக்கோயிலில் கருவூரார் சித்தர் அருள்பாலிக்கிறார்.
# கருவூரார் பூசாவிதி

**கருவூரார் பூசாவிதி** என்னும் நூல் கருவூரில் வாழ்ந்த கருவூரார் எனும் சித்தரால் செய்யப்பட்ட நூல். இவரது நூலில் கையாளப்பட்டுள்ள சொற்கள் இவரை 16ஆம் நூற்றாண்டுக்குத் தள்ளுகின்றன. இந்த நூலில் 30 விருத்தப் பாடல்கள் உள்ளன.
;நூலில் உள்ள சில செய்திகள்
- பாணம் வைத்து, தேவி பூசை செய்து சீர் பெற்றவர்கள் 18 சித்தர்கள்
- மலர் போட்டுப் பூசித்தால் ஆதியை ஐம்பொறிகளால் காண முடியாது. மனத்தை ஒருமைப்படுத்த வேண்டும்.
- பாம்பணி பூண்ட சிறு பெண்ணாக அறிவைப் பறிக்க வருவாள்
;ஒரு பாடல் பகுதி
:ஆம்எனவும் ஊம்எனவும் இரண்டும் கூட்டி
:அப்பனே ஓம்என்ற மூன்றும் ஒன்றாய்
:நாம்எனவும் தாம்எனவும் ஒன்றே ஆகும்
:நல்லவர்கள் அறிவார்கள் காமி காணான்.
;நகைச்சுவை
- தேவியைக் கண்ணால் கண்டவர்களுக்கெல்லாம் ‘நான்தான் பெண்டாட்டி’ என்னும் கற்பு கொண்டவள்.
- நாணம் இல்லாமல் ஊருக்கு நடுவே அமர்ந்திருக்கிறாள்.
;நூலில் பயிலும் பிற்காலச் சொற்கள்
:காணும், தோணும் போன்ற வினை வடிவங்கள்
:வாலிப முறுக்கில் உள்ள வாலையை(சத்தியை) ‘துரைப்பெண் ஆத்தாள்’ எனல்.
:உற்பனமாய்ப் பார்த்தவர்கள் (மனக்கண்ணால் உற்று நோக்கியவர்கள்)
:செணனம் (பிறப்பு)
# கருவூரார் பூசாவிதி

## கருவிநூல்

- சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
- வீ. ஜெயபால் (பதிப்பாசிரியர்), அருள்மிகு சித்தர் கருவூரார் அருளிய பூஜா விதி, அகத்தியர் சன்மார்க்க சங்கம் வெளியீடு, தஞ்சாவூர், 2008
# கல்லாடம் (சைவத் திருமுறை)

கல்லாடம் என்னும் சைவ நூல் கல்லாடர் என்பவரால் இயற்றப்பட்டது. ஒன்பதாம் திருமுறைகளில் ஒன்றான இந்த நூல் 11ஆம் நூற்றாண்டில் தோன்றியது. 102 ஆசிரியப் பாக்கள் கொண்டது. இவற்றில் 2 பாயிரம். அடுத்து வரும் 100 பாடல்கள் நூல். ‘கல்லாடம் கற்றவனோடு சொல்லாடாதே’ என்பது சைவ சமயப் பழமொழி. சிவன் பற்றிய கதைகள் இதில் மலிந்துள்ளன. வெறிவிலக்கல், பாடல் 101 ஆறு பார்த்து உற்ற அச்சக் கிளவி பாடல் 102 முதலான அகத்திணைக்கு உரிய துறைத்தலைப்புகள் இதன் பாடல்களுக்குத் தலைப்பாக இடப்பட்டுள்ளன.  
;இதில் உள்ள சில செய்தித் தொடர்கள்
- கொங்குதேர் வாழ்க்கைச் செந்தமிழ் கூறி
- தன்கண் போலும் எண்கண் நோக்கி
- கன்னி கொண்டிருந்த மன்னருட் கடவுள்
- பாரிடம் குனிப்ப ஆடிய பெருமான்
-
<poem>
'அன்பின் ஐந்திணை' என்று அறுபது சூத்திரம்
கடல்அமுது எடுத்துக் கரையில் வைத்ததுபோல்
பரப்பின் தமிழ்ச்சுவை திரட்டி மற்றவர்க்குத்
தெளிதரக் கொடுத்த தென்தமிழ்க் கடவுள்
</poem>
# கல்லாடம் (சைவத் திருமுறை)

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கல்லாடம் (சைவத் திருமுறை)

## அடிக்குறிப்பு

- கல்லாடம் நூல்
# 2012 உலகப் பல்கலைக்கழகத் தமிழ் இளையர் மாநாடு

**2012 உலகப் பல்கலைக்கழகத் தமிழ் இளையர் மாநாடு** (*World Tamil University Youth Conference, 2012*) சிங்கப்பூர் தேசியப் பல்கலைக்கழகத் தமிழ்ப் பேரவையால் 2012, சூலை 20 முதல் சூலை 22 வரை நடத்தப்பட்ட ஒரு உலக இளையர் மாநாடு ஆகும்.  
தற்கால உலகமயமாதல் சூழலில் தமிழ் பேசும் இளையோரின் அடையாளங்களின் தேடல், அவர்களைத் தமிழ் அடையாளத்தில் பெருமை கொள்ள உதவுதல் ஆகியவை இந்த மாநாட்டின் முதன்மை நோக்கங்களாகக் கூறப்பட்டது. தேசிய பல்கலைக்கழக தமிழ்ப் பேரவையின் 33ம் ஆண்டின் செயற்குழுவினர் ஏற்பாட்டில் நடைபெறும் இந்த மாநாடு "தமிழ் இளையர் அடையாளம்: ஒரு கண்ணோட்டம்," என்ற கருப்பொருளில் நடைபெற்றது.  
தேசிய பல்கலைக் கழக நகர வளாகத்தின் டவுன் பிளாசா அரங்கத்தில் மூன்று நாட்களுக்கு நடைபெற்ற இந்த மாநாட்டில் கல்விசார் நிகழ்வுகள், திருவிழா என இரு பிரிவுகள் இடம்பெற்றன. சிங்கப்பூர், இந்தியா, இலங்கை, மலேசியா, பிலிப்பீன்சு, ஐக்கிய அமெரிக்கா, கனடா, மற்றும் ஐரோப்பிய நாடுகளிலிருந்து பல்கலைக்கழக மாணவர்கள் பங்குபற்றினர். 13 மாணவர்கள் ஆய்வுக் கட்டுரைகளை சமர்ப்பித்தனர். ஊடகங்களில் சிங்கப்பூர் தமிழ் இளையரின் சுய அடையாளம், தமிழ்த் திரைப்படங்களில் வட இந்திய நடிகைகளில் ஊடுருவல், பெண்களின் வெளிப்பாடு, முகநூலில் தமிழ் மொழியும் சாதியும், சங்க இலக்கியம் மூலம் தமிழ் இளையர் அடையாளத்தை வெளிக் காட்டுதல், தமிழ்நாட்டைச் சேர்ந்த இளம் முஸ்லிம் பெண்களிடையே நவீன தமிழ் மொழி அடையாளம் போன்ற தலைப்புகளில் ஆய்வுக்கட்டுரைகளும், விவாதங்களும் இடம்பெற்றன.
# யோம் கிப்பூர்ப் போர்

**யோம் கிப்பூர்ப் போர்** அல்லது **அக்டோபர் போர்** (*Yom Kippur War* ; ) மற்றும் **1973 அரபு-இசுரேல் போர்** அல்லது **நான்காவது அரபு-இசுரேல் போர்** என்பது 1973 அக்டோபர் 6 முதல் 25 வரை இடம்பெற்ற இசுரேலுக்கும் அரபு நாடுகளின் கூட்டுப் படைகளை வழிநடத்திய எகிப்து மற்றும் சிரியாக்கும் இடையில் நடைபெற்ற சண்டையினைக் குறிக்கும்.
# வார்ப்புரு:Age in weeks

<noinclude>This template returns the number of weeks that have elapsed between two dates. If the second set of parameters is not included it will automatically calculate the days between a given date and today. To use type: ****
</noinclude><includeonly></includeonly><noinclude>
</noinclude>
# கலிங்கத்துப் பரணி (ஒட்டக்கூத்தர் நூல்)

செயங்கொண்டார் பாடிய கலிங்கத்துப்பரணி பலராலும் போற்றிப் பயிலபட்டுவருகிறது. கலிங்கத்துப் பரணி என்னும் பெயரில் ஒட்டக்கூத்தர் பாடிய பரணிநூல் ஒன்றும் உண்டு.  
செயங்கொண்டார் பாடிய கலிங்கத்துப் பரணி, முதலாம் குலோத்துங்கனின் படைத்தலைவன் கருணாகரத் தொண்டைமான் வடகலிங்க மன்னன் அனந்தவன்மனை வென்ற திறத்தைப் பாடுகிறது.  
ஒட்டக்கூத்தர் பாடிய கலிங்கத்துப்பரணி, முதலாம் குலோத்துங்கனின் மகன் விக்கிரம சோழன் தென்கலிங்க மன்னன் கலிங்க வீமனை வென்ற திறத்தைப் பாடுகிறது. இந்த நூல் நமக்குக் கிடைக்கவில்லை. என்றாலும் இந்த நூலைப்பற்றிய குறிப்புகள் நமக்குக் கிடைக்கின்றன.
# கலிங்கத்துப் பரணி (ஒட்டக்கூத்தர் நூல்)

## தொடர்பு

முதலாம் குலோத்துங்கன் ஆட்சிக் காலத்தில் அவன் மகன் விக்கிரமன் தன் தந்தையின் சார்பில் வேங்கி நாட்டில் இருந்துகொண்டு ஆட்சி புரிந்துவந்தான். அக்காலத்தில் தென்கலிங்க வீமனை வென்றதை ஒட்டக்கூத்தர் பாடிய நூலே முதலாவது கலிங்கத்துப் பரணி.  
கருணாகரத் தொண்டைமான் வடகலிங்கத்தை வென்றதைச் செயங்கொண்டார் பாடிய நூல் இரண்டாவது கலிங்கத்துப் பரணி. செயங்கொண்டார் இயற்றிய பரணி சொல்நயம், பொருள்நயம் மிக்கு விளங்கியமையால் முதல் பரணி வழக்கொழிந்து போயிற்று.
# கலிங்கத்துப் பரணி (ஒட்டக்கூத்தர் நூல்)

## ஒட்டக்கூத்தர் பாடிய பரணி பற்றிய குறிப்புகள்

- விக்கிரமன் ஐம்படைத்தாலி அணிந்திருந்த இளமைப் பருவத்திலேயே படைக்குத் தலைமை தாங்கிப் போரிட்டபோது தெலிங்க வீமன் மலைமீது ஏறி ஒடி ஒளிந்துகொண்டான்.
- தக்கயாகப் பரணி கொண்ட இரண்டாம் இராசராசன், பரணி (ஒட்டக்கூத்தரின் கலிங்கத்துப் பரணி) கொண்ட விக்கிரமனின் பேரன்.
- (ஒட்டக்கூத்தரின்) பரணி கொண்ட சோழன் (விக்கிரமன்) மைந்தன் (இரண்டாம்) குலோத்துங்கன்.
- பிள்ளைத்தமிழ் நூலின் பாட்டுடைத் தலைவன் இரண்டாம் குலோத்துங்கனின் தந்தை (விக்கிரமன்) (ஒட்டக்கூத்தரின்) பரணி கொண்டவன்.